रामपुर नगरपालिका

पाल्पा जिल्लाका २ वटा नगरपालिकाहरू मध्ये एक हो।  २०७१ वैशाख २५ मा, नगरपालिका घोषणा गर्दा साविकका रामपुर, गेझा, खालीवन, दर्छा र गाडाकोट गाविसहरू यसमा गाभिएका थिए।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ४०,८८३ रहेको छ भने यहाँ ११,३६३ घरधुरी रहेका छन्।

भौगोलिक अवस्थिति
जिल्ला सदरमुकाम तानसेन देखी ६५ किलोमिटर पूर्वमा पर्ने यस रामपुर नगरपालिका राजधानी काठमाडौँ देखि पक्कि सडक हुंदै करिब ३७५ कि.मी.को दुरीमा छ भने प्रसिद्ध केलादी घाटमा निर्माण भएको पक्की पुल सुचारु भएपछि रामपुर काठमाडौँको दुरी छोटिएर २५० कि.मी. दुरी बनेको छ। यसको भौगोलिक अवस्थितिमा २७ डिग्री ३३ मिनेट देखी २७ डिग्री ५३ मिनेट उत्तरी अक्षांश र ८३ डिग्री ४६ मिनेट  देखी ८३ डिग्री ५४ मिनेट पूर्वि देशान्तरमा रहेको छ। समुन्द्री सतहबाट ३५० मिटर देखी ११०० मिटर उचाईमा रहेको रामपुर नगरपालिकाले १२३.५ वर्ग कि.मि. क्षेत्र ओगटेको छ। पूर्वमा वाकामलाङ, पश्चिममा हेक्लाङ, सिलुवा, विरकोट उत्तरमा काली नदी पारी स्याङ्गजाको चापाकोट नगरपालिका, साँखर गाविस, तनहुँको गजरकोट गाविस र दक्षिणमा पाल्पा जिल्लाको सहलकोट, झिरुवास, गल्धा गाविस सिमानामा रहेका छन्। 

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, पाल्पा 

श्रेणी:पाल्पा जिल्लाका नगरपालिकाहरू
श्रेणी:लुम्बिनी प्रदेशका नगरपालिकाहरू
श्रेणी:वि.सं. २०७१ मा घोषित नगरपालिकाहरू